4

komunalne infrastrukture prema programu, koji ima vremensko trajanje i za što se u računu iskazuje kao posebna stavka i uplaćuje na račun jedinice lokalne samouprava, a propisuje ministar.

Mi u našoj udruzi smo legalisti i tek kada se promijeni Zakon gdje će, eventualno biti dozvoljeno naplaćivati fiksni trošak to ćemo priznati (iako ćemo i tada poduzimati pravne radnje da se usluga naplaćuje isključivo prema potrošnji), a to će onda i značiti da ste Vi cijelo vrijeme u krivu.

Nešto slično se dogodilo s naplatom vode gdje je prema Uredbi Vlade dozvoljena naplata fiksnog troška (što god mi o tome mislili jer je netko Vladi Republike Hrvatske podmetnuo da se tom Uredbom naplaćuje očitanje brojila i izdavanje računa što je zabranjeno Zakonom o zaštiti potrošača).

Kroz Vaše dopise provlačite tezu pa nam molimo Vas objasnite kako građanin 'onečišćivač plaća' koji ima dva stana, a jedan je prazan i nitko u njemu ne živi po uvođenju fiksnog troška treba platiti hladni pogon jer on ne onečišćava. Slična je situacija i sa građanima koji imaju vikendice u kojima borave samo 2 mjeseca, a plaćaju odvoz otpada cijele godine. Kakvi su oni onečišćivači?

Pozivate se da cijena komunalne usluge može sadržavati iznos za održavanje i financiranje gradnje objekata onda bi i to trebalo ići po tome da onečišćivač plaća jer onaj tko proizvede više smeća trebao bi više plaćati.

Navodite da su svi vlasnici nekretnina dužni koristiti uslugu održavanja čistoće, a što ako smeća nema? Zašto da to plaćaju? Da li su možda davatelji usluge dužni organizirati odvoz otpada na taj način da se poštuje Zakon o otpadu i da se naplaćuje samo onaj otpad koji je odvezen? Ili smatrate da mi građani trebamo platiti pa makar nam i usluga nije obavljena?

Mi znamo da mišljenja Ministarstva nisu akti na temelju kojih lokalne samouprave donose svoje odluke. Također znamo da lokalna samouprava treba donositi svoje akte u skladu s višim pravim aktima, ali nam nije jasno kako Vaše Ministarstvo odnosno inspekcija zaštite okoliša u čijem je djelokrugu rada sada otpad ( do sada su to rješavali državni inspektori) ništa ne radi po tom pitanju. Postoji Zakon o otpadu , koji propisuje naplatu odvoženja otpada prema količini ili prema ljudima, a davatelji usluga naplaćuju m/2, ležajeve idr. Podnose se prijave Vašoj inspekciji, ali informacije što je inspekcija poduzela nema .

Poučavate nas da ukoliko 'smatramo da odluka jedinica lokalne samouprave nije u skladu sa zakonom možemo pokrenuti postupak za ocjenu suglasnosti općeg akta sa Ustavom i Zakonom'. Da li Vam je poznato koliko ima jedinica lokalne samouprave i koliko jedinica naplaćuje otpad prema Zakonu o otpadu (prema volumenu ili ljudima)? Koliko bismo mi morali pokrenuti postupaka pred Ustavnim sudom (preko stotinjak) i koliko bi to još opteretilo sudce Ustavnog suda, a imamo Ministarstvo i inspekciju ??!!

Ne znamo zašto nas upućujete da zatražimo vjerodostojno tumačenje od Sabora Republike Hrvatske, jer to tumačenje daje Odbor za zakonodavstvo Sabora Republike Hrvatske, ali nažalost ne daju tumačenje na upite udruga i građana , Već na upite zastupnika i Ministarstava.

Žalosno je da i nadalje inzistirate na nezakonitoj naplati otpada unatoč dopisu dr. Nikole Ružinskog , tajnika Vašeg Ministarstva jer Vi tvrdite kako se ograničio SAMO na Zakon o otpadu (Vaš prošli dopis) i naveo da 'fiksni mjesečni troškovi' nisu u skladu sa odredbama članka 17.stavak 1. I 2. Zakona o otpadu. U Vašem Ministarstvu se kaže da je naplata fiksnog troška nezakonita i Vi i dalje inzistirate na nezakonitosti !

Također se pozivate na Zakon o zaštiti potrošača koji navodi u članku 24.stavak 3. 'da prodaja javnih usluga mora biti obračunata prema potrošnji kada to priroda javne usluge dopušta' ,a odvoz otpada se može lako mjeriti prema pražnjenjima posuda za otpad.

Članice Saveza udruga za zaštitu potrošača Hrvatske :

Hrvatska udruga za zaštitu potrošača HUZP - Zagreb, Hrvatska udruga za zaštitu potrošača HUZP - Slavonski Brod, «Dalmatinski potrošač» Split, «Dubrovački potrošač» Dubrovnik, «Šibenski potrošač» Šibenik, Udruga za zaštitu potrošača Grada Samobora, Udruga za zaštitu potrošača komunalne djelatnosti - Solin i «Zadarski potrošač» Zadar, Potrošački centar Rijeka